stanford-oval/wikipedia huggingface dataset:
מודיעין אותות
גישות משותפות לכל ענפי הסיגינט > ניהול האזנה

מערכות סיגינט מודרניות מכילות תשתית תקשורת מורכבת בין נקודות ההאזנה השונות. אף אם חלק מאתרי ההאזנה הם חסויים, הם קולטים תשדורות המנחות אותם היכן וכיצד לאתר אותות שידור. מערכת איכון אמריקאית שהייתה בשלבי פיתוח בשלהי שנות ה-90, בשם PSTS, שולחת באופן קבוע מידע המסייע לאנשי ההאזנה לכוון את האנטנות והמקלטים שלהם. מטוסי האזנה גדולים, כגון מטוס ה-EP-3 או RC-135, הם בעלי יכולת לבצע ניתוחי איכון ותכנון, בעוד מטוסי האזנה קטנים יותר חייבים להיות מונחים מן הקרקע.
לפני תחילת תהליך מורכב של איכון והאזנה לאותות, חייב לקבוע הדרג מקבל ההחלטות כי יש צורך באיסוף מידע מסוים. בעוד שייתכן כי יש ערך להאזנה לאותות הנשמעים מאירוע ספורט מרכזי, מערכות ההאזנה עלולות לקלוט גם כמות גדולה של רעש, חדשות, אותות, ואולי אפילו כריזה באצטדיון. אולם, אם למשל, לארגון לוחמה בטרור יש יסוד להניח כי קבוצה קטנה תנסה לתאם את פעולותיה בעת האירוע, באמצעות מכשירי קשר לטווח קצר, אזי מאמצי הסיגינט יתרכזו באיכון ובהאזנה לשידורי מכשירי קשר אלה. ייתכן שבעת מאמצי האיכון וההאזנה לא יהיה בידי המאזינים המידע היכן באצטדיון נמצאים מכשירי הקשר, או התדר המדויק שבו הם המשדרים. לצורך כך ינקטו צעדים נוספים, כגון זיהוי האות ואיכונו.
מעת שמתקבלת ההחלטה באשר למטרת ההאזנה, נקודות ההאזנה השונות חייבות להיות מתואמות, זאת כיוון שתמיד קיים מחסור במשאבי האזנה. הידע באיזה ציוד האזנה יש להשתמש נצבר בקלות רבה יותר כאשר מדינת היעד רוכשת את מכשירי הרדאר והשידור שלה מיצרן בעל מוניטין, או שהם ניתנים לה כחלק מתוכנית סיוע צבאי מדינתי. זרועות מודיעין לאומיות מחזיקות בספריות של מכשירים המיוצרים על ידי מדינתם ומדינות אחרות ועושות שימוש בשיטות שונות כדי ללמוד איזה ציוד נמצא בשימוש על ידי מדינת היעד.
ידע מתאים בתחומי הפיזיקה והנדסת אלקטרוניקה מצמצם את גבולות התהייה - אילו סוגי ציוד נמצאים בשימוש היעד להאזנה.
גישות משותפות לכל ענפי הסיגינט > איתור אותות

כדי להאזין לאותות, גוף האיסוף המודיעיני חייב להיות ער לקיומם. אם בעת תהליך המיקוד במטרה (המתואר מעלה) מסתבר כי למדינת היעד יש רדאר הפועל בטווח תדרים מסוים, שלב ראשון בהאזנה הוא שימוש במקלט רגיש, המצויד באנטנה אחת או יותר לצורך האזנה בכל הטווח, כדי לאתר את התדרים המדויקים בהם הרדאר פועל. בשלב שני, לאחר שאותר הרדאר, יש לקבוע את מיקומו.
במקרה שמומחי האזנה יודעים את טווח התדרים האפשרי של משדרים שיש כוונה להאזין להם, הם עשויים להשתמש במערכת של מקלטים המכוונים לאותם טווחי תדרים. מרגע שנקלט שידור כלשהו באחד התדרים בטווח, המקלט מפעיל מכשיר הקלטה ואף נותן התרעה למפעיל אנושי, כך שניתן לבדוק אם השידור ניתן לפיענוח. במקרה שהתדר לא ידוע, נעשה שימוש לעיתים במכשיר לניתוח טווחי תדרים (spectrum analyzer) המסייע להתכוונן על תדרים מעוררי עניין. קיימת שורה של אמצעי-נגד הננקטים להפחתת הסיכון של איתור שידורים והאזנה להם, ביניהם - למשל - קפיצה בין תדרים במהלך שידור.
גישות משותפות לכל ענפי הסיגינט > איכון כיוון ומיקום המשדר

מציאת כיוון ומיקום המשדר הוא מידע חשוב לעבודת הסיגינט. ישנן מספר שיטות לביצוע חישוב זה:
טריאנגולציה – כאשר קיימות מספר נקודות האזנה בעלות אנטנות כיווניות, הצלבת כיווני השידור של המקלטים השונים תמקם את מקור השידור. לשיטה זו קיימים אמצעי-נגד, ביניהם שידור הנעשה ממספר משדרים לסירוגין, בצירופים הידועים רק למפעיל המשדרים. כיוון שאנטנה כיוונית חייבת לפנות אל מקור השידור, בין אם ידנית ובין אם אוטומטית, שימוש במספר רב של משדרים באתרים שונים, תוך מעבר מהיר בין משדר למשדר, עשוי להקשות על איתור מקור השידור.
חישוב הפרשי "זמן הגעה" (באנגלית: Time of arrival, בראשי תיבות: TOA), דורש מספר מקלטי האזנה שממוקמים באתרים שונים. מקלטים אלה מעבירים מידע איכון לנקודת איסוף מרכזית בה מתבצע חישוב מיקום המשדר. מדידת "זמן ההגעה" של אות השידור לנקודות קליטה שונות, בשילוב עם שימוש ב-GPS, או אמצעי דומה[דרושה הבהרה]. נקודות ההאזנה השונות יכולות להיות קרקעיות, או על מטוסים, אוניות, או לוויינים.
אחד האמצעים הוותיקים לאיכון שידורים, הנמצא בשימוש עד היום (אך כיום פחות נפוץ), הוא השימוש באנטנות כיווניות.
מערך אנטנות מעגלי – אמצעי שפותח עוד בתחילת מלחמת העולם השנייה. באפליקציות של תדר נמוך, מערך אנטנות זה הוא ענק בגודלו וזכה לכינוי "כלוב פילים".
אינטרפרומטריה – (שימוש במערך בין כמה אלמנטי אנטנה, כאשר המרחקים ביניהם מחושבים במדויק. בזמן הקליטה משווים את הפאזה החשמלית בין אלמנטים שונים)
גישות משותפות לכל ענפי הסיגינט > ניתוח תעבורת אותות

משאותר מיקומו של המשדר, ניתן להתחיל ולזהות את מאפייני השידור ולהפיק מהם מידע. ניתוח תעבורת אותות הוא התחום המנסה לזהות דפוסים מסוימים בזרם האינפורמציה שבין נקודות שידור וקליטה. בניתוח זה ניתן לזהות "טביעות אצבע" ייחודיות למשדרים מסוימים ואף למפעיליהם. ידיעת תוכן השידור עצמו, פרט לזהות המשדר והקולט, איננה הכרחית לצורך ניתוח תעבורת האותות, אף שכל פרט מידע עשוי להועיל למשימה זו.
לדוגמה, אם ידוע שמשדר רדיו מסוים נמצא בשימוש אך ורק בטנקים, אף אם לא נעשה איכון מדויק של אות השידור, ניתן לשער שקיימת יחידת טנקים באזור שממנו מגיע השידור. מפעיל המשדר יכול להניח שקיימת האזנה לשידור, ולכן עשוי להציב משדרים מסוג זה באזורים שבהם הוא רוצה שהצד שכנגד יחשוב שיש טנקים. תרגילי הטעייה מסוג זה ננקטו כבר בעת מלחמת העולם השנייה.
ניתוח תעבורת אותות אינה מתמקדת בהכרח בקומינט (שידור אנושי). לדוגמה, רצף של אותות רדאר, שאחריו מופיע רצף של אותות לאיכון מטרה ואימות השדר מצד הקולט, אשר מלווה בתצפית של ירי ארטילרי, עשוי להביא מידע רב-ערך על מערכת לאיכון ירי ארטילרי. איתור אות רדיו המפעיל מערכת של אבוקות ניווט, עשוי להביא מידע על מערכת סיוע להפעלת מסלולי נחיתה סודיים.
גישות משותפות לכל ענפי הסיגינט > סדר כוחות אלקטרוני

בניית סדר כוחות אלקטרוני מצריך זיהוי מודיעיני של אותות אשר מקורם בתחומי עניין, זיהוי המיקום הגאוגרפי של האותות ומידת ניידותם ובמקום שדבר אפשרי, קביעת התפקיד של מקור האות במערכת הארגונית הרחבה יותר של סדר הכוחות. סדר כוחות אלקטרוני כולל מודיעין תקשורת (קומינט) ומודיעין אלקטרוני (אלינט).
מודיעין תקשורת (קומינט)

מודיעין תקשורת הוא תת-תחום העוסק ביירוט תקשורת זרה, מסרים או מידע קולי, על ידי מי שאינו הנמען המיועד. לעיתים מכנים מודיעין תקשורת כ"סיגינט", דבר הגורם לחוסר בהירות. המטות המשולבים של ארצות הברית מגדירים קומינט מודיעין תקשורת העוסק בתקשורת בין בני אדם, מאפשר למאזין לדעת מידע רקע נוסף:
זהות המשדר - על-פי קול (עפ"ק)
מיקום הגורם המשדר. אם המשדר נייד, ניתן למפות את מסלול
זמן ומשך השידור. בשידורים חוזרים ניתן לקבוע את לוח השידורים
תדרי השידור ומאפיינים טכניים נוספים של השידור (הצפנה)
נמעני השידור (לדוגמה: אישור קבלת הודעה)
מודיעין תקשורת (קומינט) > יירוט קולי

אחת הטכניקות הבסיסיות של מודיעין תקשורת היא האזנה לתקשורת אנושית קולית (בדרך כלל באמצעות שידור רדיו, אולם אף ב"דליפה" ממכשירי טלפון או מכשירי האזנה). אם השידור הקולי מוצפן, ניתן להפיק מידע אף מניתוח מאפייני התקשורת. בתקופת מלחמת העולם השנייה השתמש צבא ארצות הברית בחיילים מתנדבים אינדיאנים, אשר כונו דוברי קוד, אשר השתמשו בשפות בהן יש מיעוט דוברים, כגון שפת הנאוואחו וקומאנצ'י ואף בשעת דיבור בהן השתמשו במילות קוד.
פיתוח אמצעי הצפנה אלקטרוניים משוכללים מייתר את הצורך בשימוש בשפות נדירות לצורך שידור קולי.
מודיעין תקשורת (קומינט) > יירוט מסרים כתובים

בעבר יירוט תשדורות טלגרפיות בקוד מורס היווה חלק מרכזי במודיעין תקשורת, אולם במאה ה-21 פסק השימוש בטלגרפיה ובקוד מורס בעולם המערבי. יחידות צבא במדינות ברית המועצות לשעבר עדיין עושים שימוש בקוד מורס.
הערות שוליים

↑  Radio Spies: Episodes in the Ether Wars
↑  Precision SIGINT Targeting System (PSTS)
↑  Department of Defense Dictionary of Military and Associated Terms
ג'סי לסקי

| --- | --- |

 לידה:  13 בספטמבר 1880 סן פרנסיסקו, ארצות הברית 
 פטירה:  13 בינואר 1958 (בגיל 77) בוורלי הילס, ארצות הברית 
 מקום קבורה:  בית הקברות הוליווד פוראבר 
 שם לידה:  Jesse Louis Lasky 
 מדינה:  ארצות הברית 
 בן או בת זוג:  Bessie Lasky 
 צאצאים:  ג'סי לואיס לסקי ג'וניור, Betty Lasky 
 פרסים והוקרה:  כוכב בשדרת הכוכבים בהוליווד 
 פרופיל ב-IMDb
 
ג'סי לואיס לסקי (באנגלית: Jesse Louis Lasky;‏ 13 בספטמבר 1880 – 13 בינואר 1958) היה מפיק סרטים יהודי-אמריקאי, מחלוצי תעשיית הקולנוע האמריקאית ואחד ממייסדי חברת סרטי פרמאונט.
חייו

נולד בסן פרנסיסקו בשנת 1880 להורים יהודים, והחל לפתח קריירה בתעשיית הבידור האמריקאית.
בשנת 1911 הפיק שני מחזות זמר בתיאטראות ברודוויי. בשנת 1913 הקים יחד עם ססיל ב. דה-מיל, אוסקר אפפל וגיסו סמואל גולדווין את "חברת הסרטים של ג'סי ל. לסקי".
בשנת 1914 שכרה חברתו של לסקי אסם בקרבת לוס אנג'לס, ושם הפיקה את הסרט הראשון שצולם בהוליווד, "האיש הלבן" ("The Squaw Man"). באסם זה שוכן כיום המוזיאון למורשת הוליווד.
בשנת 1916 התמזגה חברתו של לסקי עם "חברת הסרטים של השחקנים המפורסמים" של אדולף צוקור, תוך הקמת אולפני פרמאונט.
בשנת 1927 נמנה לסקי עם מייסדי האקדמיה האמריקאית לקולנוע, ובשנת 1945 הקים חברת הפקה נפרדת.
סרטו האחרון הופק בשנת 1951, ובשנת 1957 פרסם אוטוביוגרפיה.
נפטר בבוורלי הילס בשנת 1958 כתוצאה מהתקף לב.
A Happening in Central Park

A Happening in Central Park (בעברית: אירוע בסנטרל פארק) הוא אלבום ההופעה הראשון של הזמרת ברברה סטרייסנד. אלבום ההופעה הוקלט וצולם לספיישל טלוויזיוני בסנטרל פארק בניו יורק ביוני 1967 מול קהל של למעלה מ-135 אלף איש.
הצלחה מסחרית

בארצות הברית האלבום הצליח להגיע למעמד אלבום זהב ולמקום ה-30 במצעד האלבומים האמריקאי.
רשימת רצועות

| A Happening in Central Park> מס' | A Happening in Central Park> שם | A Happening in Central Park> משך | A Happening in Central Park>  | A Happening in Central Park>  | A Happening in Central Park>  | A Happening in Central Park>  | A Happening in Central Park>  | A Happening in Central Park>  | A Happening in Central Park>  |
| --- | --- | --- | --- | --- | --- | --- | --- | --- | --- |
| 1. | I Can't See It  | 2:57 |  |  |  |  |  |  |  |
| 2. | Love Is Like a New Born Child  | 2:55 |  |  |  |  |  |  |  |
| 3. | Folk Monologue/Value  | 4:45 |  |  |  |  |  |  |  |
| 4. | Cry Me a River  | 3:05 |  |  |  |  |  |  |  |
| 5. | People  | 4:43 |  |  |  |  |  |  |  |
| 6. | He Touched Me  | 3:07 |  |  |  |  |  |  |  |
| 7. | Medley  | 2:40 |  |  |  |  |  |  |  |
| 8. | Natural Sounds  | 3:08 |  |  |  |  |  |  |  |
| 9. | Second Hand Rose  | 3:01 |  |  |  |  |  |  |  |
| 10. | Sleep in Heavenly Peace (Silent Night)  | 3:34 |  |  |  |  |  |  |  |
| 11. | Happy Days Are Here Again  | 3:17 |  |  |  |  |  |  |  |
| משך כולל: | משך כולל: | 37:12 |  |  |  |  |  |  |  |
מיקומי שיא

|   ‏‏‏  מצעדים ודירוגים (1968)> מדינה |   ‏‏‏  מצעדים ודירוגים (1968)> מצעד |   ‏‏‏  מצעדים ודירוגים (1968)> מיקום שיא |
| --- | --- | --- |
|  ארצות הברית | בילבורד 200 | 30 |
הערות שוליים

↑  https://music.apple.com/us/album/a-happening-in-central-park-live/269180866
| ברברה סטרייסנד |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | The Barbra Streisand Album • The Second Barbra Streisand Album • The Third Album • People • My Name Is Barbra • My Name Is Barbra, Two... • Color Me Barbra • Je m'appelle Barbra • Simply Streisand • A Christmas Album • What About Today? • Stoney End • Barbra Joan Streisand • Barbra Streisand...and Other Musical Instruments • The Way We Were • ButterFly • Lazy Afternoon • Classical Barbra • Superman • Songbird • Wet • Guilty • Emotion • The Broadway Album • Till I Loved You • Back to Broadway • Higher Ground • A Love Like Ours • Christmas Memories • The Movie Album • Guilty Pleasures • Love Is the Answer • What Matters Most • Partners • Encore: Movie Partners Sing Broadway • Walls |  |
| אלבומי הופעה | A Happening in Central Park • Live Concert at the Forum • One Voice • The Concert • Timeless • Live in Concert 2006 • Back to Brooklyn • The Music...The Mem'ries...The Magic! |  |
| אלבומי אוסף | Barbra Streisand's Greatest Hits • Barbra Streisand's Greatest Hits Volume 2 • Memories • A Collection: Greatest Hits...and More • Just for the Record... • The Essential Barbra Streisand • Duets • The Ultimate Collection • Release Me • The Classic Christmas Album • Release Me 2 |  |
| פסקולים | Funny Girl • Funny Girl • Hello, Dolly! • The Owl and the Pussycat • On a Clear Day You Can See Forever • The Way We Were • Funny Lady • A Star Is Born • The Main Event • Yentl • Nuts |  |
| וידאו וטלוויזיה | My Name Is Barbra • Timeless: Live in Concert • One Night Only: Barbra Streisand and Quartet at The Village Vanguard |  |
| סיבובי הופעות | Barbra Streisand in Concert • Timeless • Streisand • Barbra Live • Barbra: The Music, The Mem'ries, The Magic |  |
| סרטים שביימה | Yentl • The Prince of Tides • The Mirror Has Two Faces |  |
| ערכים קשורים | אפקט סטרייסנד • אליוט גולד (בעל ראשון) • ג'יימס ברולין (בעל שני) |  |
| --- | --- |
בקרת זהויות :  MusicBrainz release group: a8e67cf2-6e49-3b7c-a014-e98d5cfbf738
A Higher Place

A Higher Place (מאנגלית: מקום גבוה יותר) הוא האלבום השני של להקת הדת'קור האמריקאית בורן אוף אוסיריס. האלבום יצא לאור ביולי של שנת 2009.
רשימת שירים

כל השירים נכתבו והולחנו על ידי להקת בורן אוף אוסיריס.
| מס' | שם | משך |
| --- | --- | --- |
| 1. | Rebirth  | 1:26 |
| 2. | Elimination  | 2:05 |
| 3. | The Accountable  | 2:12 |
| 4. | Now Arise  | 3:52 |
| 5. | Live Like I'm Real  | 2:42 |
| 6. | Starved  | 2:46 |
| 7. | Exist  | 2:16 |
| 8. | Put to Rest  | 3:11 |
| 9. | A Descent  | 2:18 |
| 10. | A Higher Place  | 2:51 |
| 11. | An Ascent  | 3:21 |
| 12. | Thrive  | 2:41 |
| 13. | Faces of Death  | 2:28 |
| משך כולל: | משך כולל: | 34:09 |
מיקומי שיא

|   ‏‏‏  מצעדים ודירוגים (2010)> מדינה |   ‏‏‏  מצעדים ודירוגים (2010)> מצעד |   ‏‏‏  מצעדים ודירוגים (2010)> מיקום שיא |
| --- | --- | --- |
|  ארצות הברית | בילבורד 200 | 73 |
מבצעים

בורן אוף אוסיריס
רוני סניזרו - שירה
לי מקיני -גיטרה
דייוויד רוצ'ה - גיטרה בס
קמרון לוסש - תופים
ג'ו בורס - סינתסייזר, קלידים
9 PM (Till I Come)

"9 PM (Till I Come)" הוא סינגל של התקליטן הגרמני, ATB, בשיתוף פעולה עם יולנדה ריברה. הסינגל הופיע באלבום הבכורה שלו מ-1999, Movin' Melodies‏.
ביקורת

ה-Daily Record הסקוטי אמר כי: "פתח חלון בביתך, עצור ברמזורים או צא לחופשה - אתה שומע את המנגינה הזו. המנון דאנס מאסיבי עם מילים סקסיות וקרוס סינתיסייזר ממריא." העיתון כתב גם כי: "קיץ מעולם לא נשמע כל כך טוב עם וו הגיטרה הספרדי בשיר הזה. זה יזכיר לך לנצח את הקיץ האחרון של האלף."
מיקומי שיא

|   ‏‏‏  מצעדים ודירוגים (1998–1999)> מדינה |   ‏‏‏  מצעדים ודירוגים (1998–1999)> מצעד |   ‏‏‏  מצעדים ודירוגים (1998–1999)> מיקום שיא |   ‏‏‏  מצעדים ודירוגים (1998–1999)>  |
| --- | --- | --- | --- |
|  אוסטרליה | מצעד הסינגלים האוסטרלי | 10 |  |
|  איסלנד | הפלייליסט | 20 |  |
|  אירופה | אירופה הוט 100 | 9 |  |
|  איטליה | מצעד הסינגלים האיטלקי | 3 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס קלאב | 7 |  |
|  ארצות הברית | מצעד שירי הדאנס אלקטרוני | 11 |  |
|  גרמניה | GfK – טופ 100 | 14 |  |
|  דנמרק | היטליסטן | 3 |  |
|  הולנד | מצעד 40 הסינגלים ההולנדיים | 11 |  |
|  הממלכה המאוחדת | מצעד הסינגלים הבריטי | 1 |  |
|  הממלכה המאוחדת | מצעד הדאנס הבריטי | 1 |  |
|  יוון | IFPI Greece | 2 |  |
|  נורווגיה | VG-lista | 3 |  |
|  ניו זילנד | המצעד הניו זילנדי הרשמי | 11 |  |
|  סקוטלנד | מצעד הסינגלים הסקוטי | 1 |  |
|  פלנדריה | אולטראטופ 50 | 5 |  |
|  קנדה | קנדה הוט 100 | 11 |  |
|  שוודיה | סוורייטופליסטן | 31 |  |
|  שווייץ | המצעד השווייצרי | 21 |  |
|   ‏‏‏  מצעדים ודירוגים (2020–2021)> מדינה |   ‏‏‏  מצעדים ודירוגים (2020–2021)> מצעד |   ‏‏‏  מצעדים ודירוגים (2020–2021)> מיקום שיא |   ‏‏‏  מצעדים ודירוגים (2020–2021)>  |
| --- | --- | --- | --- |
|  פולין | ZPAV | 93 |  |
|   ‏‏‏  מצעדי סוף שנה (1999)> מדינה |   ‏‏‏  מצעדי סוף שנה (1999)> מצעד |   ‏‏‏  מצעדי סוף שנה (1999)> מיקום שיא |   ‏‏‏  מצעדי סוף שנה (1999)>  |
| --- | --- | --- | --- |
|  אוסטרליה | מצעד הסינגלים האוסטרלי | 38 |  |
|  אירופה | אירופה הוט 100 | 72 |  |
|  הולנד | מצעד 40 הסינגלים ההולנדיים | 83 |  |
|  הממלכה המאוחדת | מצעד הסינגלים הבריטי | 5 |  |
|  ניו זילנד | המצעד הניו זילנדי הרשמי | 49 |  |
|  רומניה | מצעד השירים הרומני | 23 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
| נורווגיה (IFPI Norway) | זהב | — |
| שוודיה (GLF) | פלטינה | 30,000 |
| הממלכה המאוחדת (BPI) | פלטינה | 890,000 |
"Your Love (9PM)"

גרסה מחודשת לשיר של ATB, בשיתוף פעולה עם התקליטן הגרמני, טופיק, והזמר השוודי, A7S, יצאה, על ידי וירג'ין רקורדס, ב-15 בינואר 2021.
"Your Love (9PM)" > מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  עולמי | בילבורד גלובל 200 | 37 |  |
|  אוסטריה | Ö3 אוסטריה טופ 40‏ | 8 |  |
|  אוסטרליה | מצעד הסינגלים האוסטרלי | 18 |  |
|  אוקראינה | טופ-היט | 2 |  |
|  איסלנד | הפלייליסט | 32 |  |
|  איטליה | מצעד הסינגלים האיטלקי | 21 |  |
|  אירלנד | מצעד הסינגלים האירי | 8 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס/אלקטרוני | 9 |  |
|  גרמניה | GfK – טופ 100 | 6 |  |
|  דנמרק | היטליסטן | 23 |  |
|  הולנד | מצעד 40 הסינגלים ההולנדיים | 7 |  |
|  הונגריה | Rádiós Top 40 | 1 |  |
|  הממלכה המאוחדת | מצעד הסינגלים הבריטי | 8 |  |
|  הממלכה המאוחדת | מצעד הדאנס הבריטי | 5 |  |
|  ולוניה | אולטראטופ 40 | 22 |  |
|  חבר המדינות | טופ-היט | 1 |  |
|  יוון | IFPI Greece | 10 |  |
|  ליטא | AGATA | 7 |  |
|  מקסיקו | טופ 100 – מקסיקו | 16 |  |
|  נורווגיה | VG-lista | 18 |  |
|  ניו זילנד | המצעד הניו זילנדי הרשמי | 14 |  |
|  סלובניה | SloTop50 | 2 |  |
|  סלובקיה | ČNS IFPI | 2 |  |
|  פולין | ZPAV | 2 |  |
|  פורטוגל | מצעד הסינגלים הפורטוגזי | 27 |  |
|  פינלנד | המצעדים הפיניים הרשמיים | 14 |  |
|  פלנדריה | אולטראטופ 50 | 11 |  |
|  צ'כיה | ČNS IFPI | 1 |  |
|  צרפת | SNEP | 40 |  |
|  קנדה | קנדה הוט 100 | 77 |  |
|  קרואטיה | טופ ליסטה | 3 |  |
|  רומניה | מצעד השירים הרומני | 2 |  |
|  רוסיה | טופ-היט | 1 |  |
|  שוודיה | סוורייטופליסטן | 64 |  |
|  שווייץ | המצעד השווייצרי | 6 |  |
"Your Love (9PM)" > נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
| בלגיה (BEA) | זהב | 20,000 |
| קנדה (Music Canada) | זהב | 40,000 |
| דנמרק (IFPI Denmark) | זהב | 45,000 |
| גרמניה (BVMI) | זהב | 200,000 |
| איטליה (FIMI) | פלטינה | 70,000 |
| פולין (ZPAV) | זהב | 10,000 |
| פורטוגל (AFP) | זהב | 5,000 |
| הממלכה המאוחדת (BPI) | זהב | 453,691 |
סטרימינג
| יוון (IFPI Greece) | זהב | 1,000,000 |
הערות שוליים

↑  "9 P.M. (Till I Come) by ATB Songfacts". ארכיון מ-2017-07-15. נבדק ב-28 בינואר 2010. {{cite web}}:  (עזרה)
↑  "Chartslot". Daily Record. 23 July 1999. Retrieved 1 December 2020.
↑  "Chartslot". Daily Record. 30 July 1999. Retrieved 1 December 2020.
↑  "Your Love (9PM) - Single by ATB, Topic & A7S". Apple Music. 15 בינואר 2021. ארכיון מ-2021-03-03. נבדק ב-2021-06-02. {{cite web}}:  (עזרה)
| --- | --- |
בקרת זהויות :  MusicBrainz release group: fb09f98f-3f49-34a7-8657-b391d759cf16  MusicBrainz work: 93d40819-0d03-3690-91e4-c3c0013c16b7
טומב ריידר (משחק וידאו, 1996)

טומב ריידר (באנגלית: Tomb Raider; בתרגום חופשי:  שודדת הקברים) הוא משחק פעולה והרפתקאות ממוחשב מגוף שלישי, הראשון בסדרת משחקי טומב ריידר. המשחק פותח על ידי Core Design והופץ על ידי Eidos Interactive לקונסולות המשחקים Sega Saturn, פלייסטיישן ולמערכת ההפעלה MS-DOS ב-25 באוקטובר 1996 ובהמשך גם ל-N-Gage, Microsoft Windows, iOS, Android ול-Mac OS. המשחק שוחרר לרשת ה-PlayStation Network ב-אוגוסט 2009 באמריקה הצפונית ובאוגוסט 2010 באירופה. טומב ריידר עוקב אחר קורות חיי לארה קרופט, ארכאולוגית בריטית המחפשת אחר אוצרות עתיקים.
המשחק קיבל שבחים רבים, שחלק גדול מהם הגדירו את המשחק בתור אחד ממשחקי הווידאו הטובים ביותר שנוצרו. מכירות המשחק הגיעו לכ-7 מיליון עותקים שנמכרו בכל העולם. מורשת המשחק עד היום מהווה בסיס למשחקי פעולה-הרפתקאות ממוחשבים.
רימייק למשחק העונה לשם Tomb Raider: Anniversary יצא לאור ב-2007 לכבוד עשור ליציאת המשחק ואתחול מחדש למשחק העונה לאותו השם יצא לאור ב-2013.
הערות שוליים

↑  ג'יימס טרופ, Exclusive Extras For PlayStation Plus Members, אתר בלוג פלייסטיישן, ‏‏13 באוגוסט 2010 (באנגלית)
↑  Eidos Interactive‏, Eidos Celebrates with Lara Croft Tomb Raider: Anniversary, אתר GameSpot, ‏‏30 באוקטובר 2006 (באנגלית)
↑  GameSpot Presents: 15 Most Influential Games of All Time, אתר GameSpot, ‏‏2001 (באנגלית)
| --- | --- |
בקרת זהויות :  BnF: cb166010666 (data)  MusicBrainz release group: 3cba4743-a222-337a-9f81-a982be3dd53d 
ערך זה הוא קצרמרבנושא משחקים. אתם מוזמנים לתרום לוויקיפדיה ו.
9 (סרט)

ערך זה עוסק בסרט הנפשה. אם התכוונתם לסרט מוזיקלי, ראו .
| --- | --- |

כרזת הסרט
 מבוסס על:  9 (סרט, 2005) 
 בימוי:  שיין אקר
 הופק בידי:  טים ברטון טימור בקממבטוב
 תסריט:  פאמלה פאטלר שיין אקר
 עריכה:  ניק קנוואי
 מדבבים:  אלייז'ה ווד ג'ון ס. ריילי ג'ניפר קונלי כריסטופר פלאמר קריספין גלובר מרטין לנדאו פרד טטסקיור אלן אופנהיימר טום קיין הלן ווילסון
 מוזיקה:  דבורה לוריא
 צילום:  קווין ר. אדמס
 מדינה:  ארצות הברית
 חברת הפקה:  טים ברטון הפקות Relativity Media Arc Productions Bazelevs Company
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  ארצות הברית 9 בספטמבר 2009
 משך הקרנה:  79 דקות
 שפת הסרט:  אנגלית
 סוגה:  סרט מדע בדיוני, סרט פוסט-אפוקליפטי, סרט פעולה, סרט בלשי, מותחן, סרט פנטזיה, סרט הרפתקאות, סרט דיסטופי 
 תקציב:  $30,000,000
 הכנסות:  $48,428,063
 הכנסות באתר מוג'ו:   9
 9themovie.com
 דף הסרט ב־IMDb
 
9 הוא סרט מדע בדיוני-פנטזיה סאטירי אמריקאי בהנפשה ממוחשבת מ-2009. את הסרט ביים שיין אקר בהפקתם של טים ברטון וטימור בקממבטוב.
עלילה

מדען מאולץ על ידי השליט הדיקטטורי במדינתו לבנות רובוט במטרה לסייע למדינתו. המדען מכנה את הרובוט בשם "מ.ו.ח" (מאנגלית: B.R.A.I.N). השליט מספח לעצמו את הרובוט והופך אותו למכונה שתייצר עבורו צבא רובוטים אימתני שישמיד את אויביו. למרות זאת, הבינה המלאכותית של מ.ו.ח הופכת למושחתת מכיוון שחסרה לה נשמה והופכת לאיום על האנושות. רגעים ספורים לפני קץ האנושות, המדען נעזר באלכימיה ובקמע במטרה לפצל את נשמתו ולחלקה לתשע בובות במטרה שאלו יעצרו את המכונות. לאחר שיצר את הבובה האחרונה (בובה מס' 9), המדען מת.
זמן מה לאחר מכן, 9 מתעורר במעבדה של המדען ומגלה בחוץ עולם מושמד. 9 פוגש את 2, בובה ממציא שמעניק ל-9 קופסה קולית בעזרתה הוא מסוגל לתקשר. הרובוט האחרון שנשאר, רובוט בצורת חתול, תוקף את השניים וחוטף את 2 ואיתו את הקמע. 9 מאבד את הכרתו ומתעורר לאחר מכן במגדל של כנסייה נטושה, ביתן של שאר הבובות - 1 המנהיג, 8 שומר ראשו של 1, 5 בובה בעלת עין אחת ובובה מס' 6 שלה יש יכולות נבואיות. 9 מספר לבובות על מקום הימצאו של 2 ומחליט לצאת לחלצו. 9 ו-5 יוצאים לכיוון מקום הימצאו של הרובוט ומוצאים שם את 2. הרובוט מתקיף את שלושת הבובות, אך הן מחולצות בסיועה של בובה מס' 7, הנקבה היחידה בקרב הבובות. 9 הסקרן מחבר את הקמע למכונת שכפול הרובוטים (מ.ו.ח), המכונה מתעוררת לחיים והורגת את 2 לאחר ששאבה לתוכה את נשמתו. 9, 7 ו-5 מצליחים לברוח.
7 לוקחת את 9 ו-5 לספרייה נטושה בה מסתתרים בובות תאומות אילמות בשם 3 ו-4. התאומים מראים ל-9 את מקורה של מכונת השכפול. 5 מבין שהאיורים על הקמע זהים לאיורים ש-3 ו-4 ציירו וחוזר למגדל במטרה ללמוד עוד על הקמע. 1 מתנגד לרצונו של 5 וכועס עליו על שהפר פקודה ויצא ביחד עם 9. בינתיים, מכונת השכפול יוצרת רובוטים חדשים כשאחד מהם, רובוט בצורת ציפור תוקף את המגדל בכנסייה. 7 מצרפת לקרב ובעזרתה החבורה מביסה את רובוט הציפור.
הקבוצה עוזבת את המגדל ונסוגה אל הספרייה. 6, 3 ו-4 מנסים להסביר ל-1 על מקורו של הקמע, אך האחרון מגלה להם שהוא שלח את 2 לשממה בכדי שימצא את מותו לאחר שהאחרון הפר את פקודתו. 7 ההמומה תוקפת את 1, אך נסוגה כש-9 מתערב. מכונת השכפול משתלטת על גופתו של 2, מחברת אותה לגופו של רובוט חדש ונעזרת בה כדי לפתות את שאר הבובות אליה. הרובוט תוקף את הקבוצה ולוכד את 7 ו-8. השאר מצליחים להשיג בחזרה את גופתו של 2 ועורכים לו לוויה. הקבוצה עושה דרכה למפעל במטרה לעצור את הרובוטים. 9 נכנס לבדו, הורג את אחד הרובוטים ומצליח לשחרר את 7. אך נשמתו של 8 נספגת על ידי מכונת השכפול. 9 ו-7 נמלטים בזמן שהשאר הורסים את המפעל.
מכונת השכפול, ששרדה מתעוררת לחיים וסופגת את נשמתו של 5 ולאחר מכן לוכדת את 6. רגע לפני שנשמתו נספגת על ידי מכונת השכפול, 6 מפציר ב-9 לחזור למעבדה של המדען במטרה למצוא תשובות. 9 חוזר למעבדה ומוצא בה הודעה הולוגרפית מוקלטת בה המדען מסביר את מקורותיו של "מ.ו.ח" ושלכל בובה יש חלק מנשמתו, אותה הוא פיצל ונתן להן בעזרת הקמע בתקווה שאלו יהיו התקווה האחרונה של האנושות. 9 מבין לבסוף מה הקמע עושה וחוזר אל חבריו.
9 מתאחד עם שאר הבובות ומחליט להקריב את עצמו כדי שהשאר יוכלו להשיג מחדש את הקמע. לאחר שהבין את שגיאותיו, 1 מציל את 9 ברגע האחרון ומקריב את עצמו לטובת הקבוצה ונספג על ידי מכונת השכפול. בזכות הקרבתו של 1, 9 מצליח להשיג את הקמע. 9 מפעיל את הקמע ומשחרר את הנשמות שנספגו על ידי מכונת השכפול והמכונה מושמדת באופן סופי. מיד לאחר מכן, 9, 7, 3 ו-4, משחררים את נשמותיהן של 5, 1, 6, 2 ו-8 מהקמע והן עפות לשמיים וגשם מתחיל לרדת.
הסצנה האחרונה מציגה את טיפות הגשם המכילות בתוכן בקטריות שמחזירות את החיים לכדור הארץ.